Κυβέρνηση Σοφοκλή Βενιζέλου Αύγουστος 1950

Η Κυβέρνηση Σοφοκλή Βενιζέλου Αυγούστου 1950 (Αύγουστος - Σεπτέμβριος 1950) σχηματίστηκε υπό τον Σοφοκλή Βενιζέλο αμέσως μετά την πτώση της Κυβέρνησης Πλαστήρα. Αν και ο Βενιζέλος επιδίωξε να σχηματίσει κυβέρνηση εθνικής συγκεντρώσεως όπως ονομάστηκε, τελικά περιορίστηκε μόνο στην συμμετοχή του κόμματος του Γεωργίου Παπανδρέου και του Ναπολέοντα Ζέρβα (το οποίο τελικά συγχωνεύτηκε στο Κόμμα των Φιλελευθέρων). Με το άνοιγμα της Βουλής για την έκτακτη σύνοδό της, η κυβέρνηση Βενιζέλου διαπίστωσε ότι δεν μπορούσε να εξασφαλίσει την πλειοψηφία, κυρίως λόγω της άρνησης της ΕΠΕΚ να δώσει ψήφο εμπιστοσύνης. Πράγματι, η κυβέρνηση καταψηφίστηκε, αλλά ύστερα από συνεχόμενες διαπραγματεύσεις εξασφαλίστηκε η συνεργασία του Λαϊκού Κόμματος, και ο Σοφοκλής Βενιζέλος ετέθη και πάλι επικεφαλής της νέας κυβέρνησης. Εν τω μεταξύ η κυβέρνηση αποφάσισε την αποστολή εκστρατευτικού σώματος στην Κορέα, εκπληρώνοντας τις απαιτήσεις του ΟΗΕ. Στην συνεδρίαση της 9ης Σεπτεμβρίου, απαντώντας στις επιθέσεις που δέχτηκε από παράγοντες της Αριστεράς, για την αποστολή των στρατιωτών στην Κορέα, ο Σοφ. Βενιζέλος απάντησε: «...Είμαι εξαιρετικά υπερήφανος ότι εις την υπ' εμέ Κυβέρνησιν έλαχεν η τιμήν της αποφάσεως δια την αποστολή μιας συμβολικής δυνάμεως εις την Κορέαν. Προ 30 περίπου ετών ο αείμνηστος Ελευθέριος Βενιζέλος είχε λάβει μια ανάλογον απόφασιν (εννοεί την αποστολή Ελληνικού εκστρατευτικού σώματος στην Ουκρανία) και έτσι εδημιουργήσε την μεγάλην Ελλάδα....»

 «Πρωθυπουργός» - («Πρόεδρος του υπουργικού συμβουλίου») : Σοφοκλής Βενιζέλος «Αντιπρόεδρος κυβέρνησης» : Γεώργιος Παπανδρέου (από 28 Αυγούστου)«Υπουργός άνευ Χαρτοφυλακίου : Υφυπουργός παρά τω Πρωθυπουργώ»: Σταύρος Κωστόπουλος- αντικαταστάθηκε στις 4 Σεπτεμβρίου από τον Εμμανουήλ Κοθρή«Επί του Συντονισμού υπουργός» : προσωρινά, Φωκίων Ζαΐμης- αντικαταστάθηκε στις 4 Σεπτεμβρίου από τον Σταύρο Κωστόπουλο«Επί των Εξωτερικών υπουργός» : Σοφοκλής Βενιζέλος «Επί των Εξωτερικών Μόνιμος υφυπουργός» : Ιωάννης Πολίτης εξωκοινοβουλετικός «Επί του Τύπου και Πληροφοριών υπουργός» : Γεράσιμος Βασιλειάδης (από 4 Σεπτεμβρίου) «Επί των Εσωτερικών υπουργός» : προσωρινά, Σοφοκλής Βενιζέλος- αντικαταστάθηκε στις 28 Αυγούστου από τον Γεώργιο Μόδη - Δημοκρατικό Σοσιαλιστικό Κόμμα (ΔΣΚ)«Επί της Δικαιοσύνης υπουργός» : προσωρινά, Νικόλαος Μπακόπουλος- αντικαταστάθηκε στις 4 Σεπτεμβρίου από τον Ηλία Λαγάκο - (ΔΣΚ)«Επί της Δημοσίας Τάξεως υπουργός» : προσωρινά, Γρηγόριος Κασιμάτης- αντικαταστάθηκε στις 28 Αυγούστου από τον Αύγουστο Θεολογίτη - (ΔΣΚ)«Επί της Εθνικής Παιδείας και Θρησκευμάτων υπουργός» : Νικόλαος Μπακόπουλος «Επί της Εθνικής Οικονομίας υπουργός» : Ευάγγελος Αβέρωφ «Επί των Οικονομικών υπουργός» : προσωρινά, Φωκίων Ζαΐμης- αντικαταστάθηκε στις 4 Σεπτεμβρίου από τον Σταύρο Κωστόπουλο«Επί των Οικονομικών υφυπουργός» : Απόστολος Αντωνίου (από 8 Σεπτεμβρίου) «Επί των Δημοσίων έργων υπουργός» : προσωρινά, Γρηγόριος Κασιμάτης- αντικαταστάθηκε στις 2 Σεπτεμβρίου από τον Ναπολέοντα Ζέρβα - (Εθνικόν Κόμμα Ελλάδος) - (Κόμμα Φιλελευθέρων)«Επί των Μεταφορών υπουργός» : προσωρινά, Νικόλαος Μπακόπουλος- αντικαταστάθηκε στις 28 Αυγούστου από τον Νικόλαο Έξαρχο - (ΔΣΚ)«Επί της Γεωργίας υπουργός» : Ευάγγελος Αβέρωφ- αντικαταστάθηκε στις 28 Αυγούστου από τον Ανδρέα Λαμπρόπουλο«Επί των Ταχυδρομείων, Τηλεγράφων και Τηλεφώνων υπουργός» : προσωρινά, Νικόλαος Μπακόπουλος- αντικαταστάθηκε στις 28 Αυγούστου και πάλι προσωρινά, από τον Νικόλαο Έξαρχο - αντικαταστάθηκε στις 4 Σεπτεμβρίου από τον Ιωάννη Γιαννόπουλο«Επί της Υγιεινής υπουργός» : Φωκίων Ζαΐμης- αντικαταστάθηκε στις 28 Αυγούστου από τον Αλέξανδρο Κωστόπουλο«Επί της Κοινωνικής Προνοίας υπουργός»: Φωκίων Ζαΐμης «Επί της Κοινωνικής Προνοίας υφυπουργός»: Στυλιανός Χούτας (από 4 Σεπτεμβρίου) «Επί της Οικισμού και Ανοικοδομήσεως υπουργός» : Φωκίων Ζαΐμης «Επί της Οικισμού και Ανοικοδομήσεως υφυπουργός» : Στυλιανός Χούτας (από 4 Σεπτεμβρίου) - (Εθνικόν Κόμμα Ελλάδος) - Κόμμα Φιλελευθέρων «Επί του Εφοδιασμού και Διανομών υπουργός»: Ευάγγελος Αβέρωφ «Επί του Εφοδιασμού και Διανομών υφυπουργός» : Κοσμάς Αλεξανδρίδης (από 4 Σεπτεμβρίου) «Επί της Εργασίας υπουργός» : Γρηγόριος Κασιμάτης «Επί της Εμπορικής Ναυτιλίας υπουργός : προσωρινά, Σταύρος Κωστόπουλος- αντικαταστάθηκε στις 4 Σεπτεμβρίου από τον Θεόδωρο Κιζάνη«Επί της Εθνικής Αμύνης υπουργός» : προσωρινά, Σοφοκλής Βενιζέλος- αντικαταστάθηκε στις 28 Αυγούστου από τον Κωνσταντίνο Ρέντη«Υπουργός άνευ Χαρτοφυλακίου : Επί των Στρατιωτικών υφυπουργός» : Λάμπρος Λαμπριανίδης (από 4 Σεπτεμβρίου) - (ΔΣΚ) «Υπουργός άνευ Χαρτοφυλακίου : Επί των Ναυτικών υφυπουργός» : Ευστάθιος Μαλαμίδας (από 4 Σεπτεμβρίου) «Υπουργός άνευ Χαρτοφυλακίου : Επί της Αεροπορίας υφυπουργός» : Αναστάσιος Βγενόπουλος (από 4 Σεπτεμβρίου) - (ΔΣΚ}«Υπουργός - Γενικός Διοικητής Βορείου Ελλάδος» : Λεωνίδας Ιασωνίδης